Source: http://docplayer.hu/16717469-Az-uj-munka-torvenykonyve-tervezete-2011-szeptember-26-i-munkaanyag.html
Timestamp: 2018-06-22 15:42:53+00:00

Document:
Az új Munka Törvénykönyve tervezete szeptember 26-i munkaanyag - PDF
Az új Munka Törvénykönyve tervezete szeptember 26-i munkaanyag
Download "Az új Munka Törvénykönyve tervezete 2011. szeptember 26-i munkaanyag"
1 Az új Munka Törvénykönyve tervezete szeptember 26-i munkaanyag I. A tervezet és a háromoldalú tárgyalásokon született megállapodások viszonya (Dőlt betűvel a háromoldalú tárgyalásokon született megállapodások lényege szerepel, forrás: 1. Személyhez fűződő jogok Egyezség jött létre a személyiségi jogok kérdésében is, nem lehet a munkavállalót minden területen megfigyelni, csak a munkavégzéssel kapcsolatos dolgok esetében, például a szociális helyiségekben nem lehet kamerát kihelyezni, adatokat gyűjteni A személyhez fűződő jogok védelmének szabályozása némiképp módosult. Az eredeti javaslathoz képest a tervezet azt tartalmazza, hogy a személyhez fűződő jogok korlátozása csak a munkaviszony rendeltetésével közvetlenül összefüggő okból lehetséges (az eredeti tervezet a munkáltató rendeltetésszerű működésével összefüggő okhoz kötötte). Némi előrelépést jelent, hogy a munkavállalóval szemben csak olyan alkalmassági vizsgálat alkalmazható, amelyet munkaviszonyra vonatkozó szabály ír elő, vagy amely munkaviszonyra vonatkozó szabályban meghatározott jog gyakorlása, vagy kötelezettség teljesítése érdekében szükséges. A munkavállaló ellenőrzésének lehetősége továbbra is túl tág: az ellenőrzés a munkaviszonnyal összefüggő magatartásra irányulhat, amely az eredeti szövegben is így szerepel (ugyanakkor legfeljebb a munkavégzés ellenőrzése lehetne elfogadható). Kedvező eltérés, hogy a munkáltató ellenőrzése és az annak során alkalmazott eszközök, módszerek nem járhatnak az emberi méltóság megsértésével, valamint, hogy a munkavállaló magánélete nem ellenőrizhető. 2. Felmondás indoka, bizonyítási teher a munkáltatói felmondásnál az elbocsátás indokának valóságát a munkaadónak kell bizonyítania Az új tervezet szerint a megszüntetés okának az indokolásból világosan ki kell tűnnie. A megszüntető jognyilatkozat indokának valóságát és okszerűségét a nyilatkozattevő bizonyítja. (Az eredeti változat szerint az indoklásnak csak világosnak kellett lennie, valósnak és okszerűnek nem, nem rendelkezett továbbá a bizonyítási teherről sem.) 3. Védett kor a védett kor intézményében már nincsenek viták, az a kérdés csupán, hogy milyen mértékű legyen a védettség 1
2 A védett kor intézményét az eredeti tervezet nem tartalmazta. Az új tervezet ezt a következőképp szabályozza: A munkáltató a nyugdíjasnak nem minősülő munkavállaló határozatlan időtartamú munkaviszonyát a munkavállalóra irányadó öregségi nyugdíjkorhatár betöltését megelőző öt éven belül felmondással csak az azonnali hatályú felmondáshoz vezető okokból (ha a munkavállaló a munkaviszonyból származó lényeges kötelezettségét szándékosan vagy súlyos gondatlansággal jelentős mértékben megszegi, vagy egyébként olyan magatartást tanúsít, amely a munkaviszony fenntartását lehetetlenné teszi); továbbá a munkavállaló alkalmatlansága esetén, vagy a munkáltató működésével összefüggő ok miatt szüntetheti meg. Utóbbi esetben a munkáltatót munkakör-felajánlási kötelezettség terheli, azaz a munkaviszony akkor szüntethető meg, ha a munkáltatónál a munkaszerződés szerinti munkahelyen nincs a munkavállaló által betöltött munkakörhöz szükséges végzettségnek, gyakorlatnak megfelelő betöltetlen munkakör vagy a munkavállaló az e munkakörben való foglalkoztatásra irányuló ajánlatot elutasítja. A többlet-végkielégítés továbbra is limitált, 1-3 hónapnyi távolléti díjnak felel meg. 4. Szabadság mértéke, kiadása a szabadság rendszer nem változik a jelenlegi Munka törvénykönyve szabályaihoz képest, a munkavállaló által "uralt" szabadság száma növekedni fog A szabadság az új tervezet szerint is alap- és pótszabadságból áll, a munkavállalókat megillető éves szabadság mértéke megegyezik a hatályossal (azaz nem nő az életkori skála). A szabadság kiadásának szabályai szintén kedvezően változnak: a munkavállaló 7 munkanap szabadsággal rendelkezik (5 munkanap helyett), ezt legfeljebb két részletben veheti igénybe. A szabadsággal a munkavállaló csak a munkaviszony első három hónapjában nem rendelkezhet, az előző változatban még hat hónap szerepelt. A szabadságból legalább 14 napot kell egybefüggően kiadni (az előző szerint 10 munkanapot, ez szintén kedvező változás). 5. Rendkívüli munka mértéke Sikerült elérni, hogy a túlóra kérdéskörében a javaslat visszament a törvény esetében évi 250 órára a tervezett 300-ról, illetve a kollektív szerződésben megmarad a 300 túlóra megállapodási szint a tervezett 400 helyett A munkáltató teljes napi munkaidő esetén évi 250 óra túlmunkát rendelhet el (ez kedvező változás, az előző szövegben szereplő 300 órához képest). Kollektív szerződés legfeljebb évi 300 órát írhat elő (az eredeti verzió szerint sem lehetett volna többet). 6. Rendkívüli munka ellentételezése A rendkívüli munkavégzésről elmondta, hogy azt a munkáltató szabadidőben is "kifizetheti", ugyanakkor itt is látszik, hogy ez kétszeres költséggel jár a munkaadónak, és még itt is közeledhetnek az álláspontok az államtitkár szerint 2
3 A túlmunka ellentételezésének szabályai túlnyomórészt nem változtak, mindkét tervezetben egyezően szerepelnek (a munkáltató döntése alapján szabadidő vagy 50 % bérpótlék jár, heti pihenőnapon 100 % pótlék vagy 50% pótlék és másik pihenőnap; a szabadidőre jár az alapbér arányos része stb.). Kedvezőtlen viszont, hogy a felek megállapodása alapján a szabadidő a tárgyévet követő év december 31. napjáig is kiadható (főszabály szerint a munkavégzést követő hónap vagy a munkaidőkeret végéig). 7. Jövedelemcsökkenést okozó intézkedések, pótlékok a munkavállalók keresete nem csökkenhet Nagy valószínűséggel megmaradnak a műszakpótlékok, a korábbi pótlékok, de ha mégsem, akkor a keresetcsökkenést kompenzálni kell Az eredeti tervezet szerint megszűntek volna a műszakpótlékok. Az új tervezet tartalmazza a műszakpótlék, illetve az éjszakai pótlék szabályozását is. Műszakpótlék a több műszakos tevékenység keretében foglalkoztatott munkavállalónak jár, a tizennyolc és hat óra közötti időtartam alatt történő munkavégzés esetén, ha a beosztás szerinti napi munkaideje kezdetének időpontja rendszeresen változik. A műszakpótlék mértéke harminc százalék. (A hatályos Mt. szerint éjszakai munkavégzés esetén 15 %-os bérpótlék, a többműszakos munkaidő-beosztásban, illetve a megszakítás nélküli munkarendben foglalkoztatott munkavállalónak 15 %-os délutáni, illetőleg 30%-os éjszakai műszakpótlék jár. A megszakítás nélküli munkarendben foglalkoztatott munkavállalót a délutáni műszak után további öt, az éjszakai műszak után további tíz százalék műszakpótlék illeti meg.) Éjszakai munkavégzésre a műszakpótlékra jogosult munkavállalót kivéve tizenöt százalék bérpótlék jár, feltéve, ha az éjszakai munkavégzés tartama az egy órát meghaladja. 8. Kártérítés szabályai a munkavállalói kártérítés felelőssége nem lehet korlátok nélküli, ezért megállapodás körvonalazódik abban, hogy a törvény szerint legfeljebb 4 havi átlagkeresettel felelne a munkavállaló, ha gondatlanságból kárt okoz a munkáltatónak, a kollektív szerződésben pedig ezt 8 havi átlagkeresetben is szabályozhatják A munkavállalói teljes kártérítést a tervezet limitálja: a kártérítés mértéke nem haladhatja meg a munkavállaló nyolc havi távolléti díjának összegét; szándékos vagy súlyosan gondatlan károkozás esetén viszont a teljes kárt kell megtéríteni (a tervezet nem tisztázza, de feltehetőleg akkor súlyosan gondatlan a károkozás, ha a munkavállaló látja magatartása következményeinek a lehetőségét, de könnyelműen bízik azok elmaradásában). Új elem, hogy a bíróság a munkavállalót rendkívüli méltánylást érdemlő körülmények alapján a kártérítés alól részben mentesítheti. Ennek során különösen a felek vagyoni helyzetét, a jogsértés súlyát, a kártérítés teljesítésének következményeit értékeli. 9. Kollektív szerződés egy munkaadónál egy kollektív szerződést lehet kötni 3
4 A tervezet szerint a munkáltatónál egy kollektív szerződés köthető. II. Kollektív munkaügyi kapcsolatok Az új tervezet a kollektív munkaügyi kapcsolatok szabályozási koncepcióján nem változtat. 1. Üzemi tanács Az üzemi tanácsok szabályozása néhány apró eltéréstől eltekintve változatlan. Az együttdöntési jog az eredetihez képest szűkül, mivel a jóléti célú ingatlanok, intézmények hasznosítása tekintetében nem áll fenn e jogosultság, csak a jóléti célú pénzeszközök tekintetében marad meg. 2. Szakszervezet A tervezet szerint a törvényben a szakszervezet számára biztosított jogok a munkáltatónál képviselettel rendelkező szakszervezetet illetik meg. Ez szűkítő feltétel az eredetihez képest, amely nem tett különbséget a szakszervezetek közt. Bekerült a tervezetbe az a rendelkezés, miszerint a szakszervezet jogosult a tagját - meghatalmazás alapján - gazdasági- és szociális érdekeinek védelme céljából bíróság, hatóság és egyéb szervek előtt képviselni. A képviselet köre a hatályostól eltér, az Mt. szerint ugyanis a szakszervezet a tagját annak élet- és munkakörülményeit érintő kérdésekben képviselheti. Változatlanul fennmaradnak az alábbi jogok: A munkáltató nem követelheti, hogy a munkavállaló szakszervezethez való tartozásáról nyilatkozzék. A munkavállaló alkalmazását nem lehet attól függővé tenni, hogy tagja-e valamely szakszervezetnek, megszünteti-e korábbi szakszervezeti tagságát, vagy vállalja-e a munkáltató által megjelölt szakszervezetbe történő belépést. Szakszervezethez való tartozása vagy szakszervezeti tevékenysége miatt tilos a munkavállaló munkaviszonyát megszüntetni vagy a munkavállalót más módon megkülönböztetni. Nem lehet jogosultságot vagy juttatást valamely szakszervezethez való tartozástól vagy az attól való távolmaradástól függővé tenni. A munkáltató a szakszervezeti tagdíj levonásáért és a szakszervezet részére történő átutalásáért ellenértéket nem követelhet. A szakszervezet a törvényben meghatározott szabályok szerint jogosult kollektív szerződést kötni. A szakszervezet jogosult a munkavállalókat a munkaügyi kapcsolatokkal, vagy a munkaviszonnyal összefüggő kérdésekben tájékoztatni. A munkáltató - a szakszervezettel egyeztetve - biztosítja annak lehetőségét, hogy a szakszervezet a tevékenységével kapcsolatos tájékoztatást a munkáltatónál közzétegye. A szakszervezet a munkáltatótól a munkavállalók munkaviszonnyal összefüggő gazdasági és szociális érdekeivel kapcsolatban tájékoztatást kérhet. A szakszervezet jogosult a munkáltatói intézkedéssel (döntéssel) vagy annak tervezetével kapcsolatos véleményét a munkáltatóval közölni, ezzel összefüggésben konzultációt kezdeményezni. A szakszervezet joga, hogy a munkavállalókat a munkáltatóval, vagy ennek érdekképviseleti szervezetével szemben anyagi, szociális, valamint élet- és munkakörülményeiket érintő jogaikkal és kötelezettségeikkel kapcsolatban képviselje. 4
5 A szakszervezet képviseletében eljáró, munkaviszonyban nem álló személy, ha a szakszervezetnek a munkáltatóval munkaviszonyban álló tagja van, a munkáltató területére beléphet. A belépés és a munkahelyen való tartózkodás során a munkáltató működési rendjére vonatkozó szabályokat meg kell tartani. Az eredetihez képest új elem a munkajogi védelem szabályozása. A védelem kizárólag a munkaviszony munkáltató által felmondással történő megszüntetése esetén illeti meg a választott szakszervezeti tisztségviselőt (a felmondás a hatályos Mt. rendes felmondásának felel meg, a hatályos szerinti rendkívüli felmondás nem tartozik ide). A hatályoshoz hasonlóan a munkáltató az intézkedését (felmondás) megelőzően köteles kikérni a közvetlen felsőbb szakszervezeti szerv egyetértését. A szakszervezet a munkáltatói intézkedéssel kapcsolatos álláspontját a munkáltató írásbeli tájékoztatásának átvételétől számított nyolc napon belül írásban közli. Ha a tervezett intézkedéssel a szakszervezet nem ért egyet, a tájékoztatásnak az egyet nem értés indokait tartalmaznia kell. Ha a szakszervezet véleményét a fenti határidőn belül nem közli a munkáltatóval, úgy kell tekinteni, hogy a tervezett intézkedéssel egyetért. Fontos változás a hatályoshoz képest, hogy a munkajogi védelem kizárólag a kollektív szerződéskötésre jogosult szakszervezetnél választott tisztséget betöltő és a szakszervezet által megjelölt munkavállalót illeti meg (kollektív szerződéskötésre az a szakszervezet jogosult, amelynek a munkavállalók legalább 10%-a a tagja). A szakszervezet minden, önállónak minősülő telephelyen jogosult legfeljebb egy munkavállalót megjelölni, azaz telephelyenként egyetlen tisztségviselőt illethet meg a védelem. (Önállónak minősül a munkáltató telephelye, ha vezetője az üzemi tanácsot megillető egyes részvételi jogok tekintetében jogkörrel rendelkezik.) A szakszervezet csak akkor jogosult másik védelemre jogosult munkavállalót megjelölni, ha az elsőként megjelölt munkavállaló munkaviszonya vagy tisztsége megszűnt. A szakszervezet az egyetértés gyakorlására jogosult szervről a munkavállaló megjelölésével egyidejűleg tájékoztatja a munkáltatót. Szintén új a munkaidő-kedvezmény szabályozása. A munkaidő-kedvezmény a munkajogi védelemhez kötődik: azt a tisztségviselőt illeti meg, akit a szakszervezet a fentiek szerint megjelölt, mint védelemre jogosultat. Az ilyen tisztségviselőt feladata ellátása érdekében a beosztás szerinti havi munkaideje tíz százalékának megfelelő munkaidő-kedvezmény illeti meg. A munkaidő-kedvezmény igénybevételét legalább tíz nappal korábban be kell jelenteni. A munkaidő-kedvezmény tartamára távolléti díj jár. A munkaidő-kedvezményt megváltani nem lehet. Az eredeti változatnak az a rendelkezése kimaradt az új tervezetből, miszerint a szakszervezet képviselője a konzultáció tartamára mentesül a munkavégzési kötelezettsége alól és ennek tartamára távolléti díj jár. 3. Kollektív szerződés Kollektív szerződést az a szakszervezet köthet, amely tagjainak száma eléri a kollektív szerződés hatálya alá tartozó munkavállalók létszámának tíz százalékát. Új elem, hogy e szakszervezetek együttesen jogosultak a kollektív szerződés megkötésére. A munkáltatónál egy kollektív szerződés köthető. Szintén új rendelkezés, hogy az a szakszervezet, amely a kollektív szerződés megkötését követően felel meg a taglétszámra vonatkozó feltételnek, jogosult a kollektív szerződés 5
6 módosítását kezdeményezni és a módosítással kapcsolatos tárgyaláson tanácskozási joggal részt venni. Az egy munkáltató egy kollektív szerződés elvéhez igazodva a kollektív szerződés munkaviszonyra vonatkozó rendelkezésének hatálya a munkáltatóval munkaviszonyban álló valamennyi munkavállaló kiterjed. További változás a kollektív szerződés kötésének tervezett szabályozásában nincs. 6
7 III. A tervezet és Magyarország nemzetközi jogi kötelezettségeinek viszonya 1. Nemzetközi Munkaügyi Szervezet (ILO) egyezményeibe ütköző rendelkezések A kötelező legkisebb munkabér Az eredeti tervezet szerint a kötelező legkisebb munkabér összegét és hatályát a Kormány állapítja meg. Ez ellentétes az ILO 26. sz. Egyezménye 3. cikkének (2) bekezdésével, amely szerint a minimálbér megállapításába be kell vonni az érintett munkaadók és munkavállalók képviselőit is, s velük a megállapítás előtt konzultálni kell. Az új tervezet bevonja a Nemzeti Gazdasági és Társadalmi Tanácsot a minimálbér megállapításának folyamatába, így az új szöveg már eleget tesz az ILO egyezményben foglaltaknak. Munkabér-elszámolás A tervezet szerint a havonta kifizetett munkabér elszámolásáról naptári évenként, vagy a munkavállaló kérésére, illetve a munkaviszony megszűnésekor kell írásbeli tájékoztatást adni. Az eredeti szövegből hiányzott, hogy a munkáltató köteles lenne tájékoztatni a munkavállalót az írásbeli tájékoztatás lehetőségéről. Ez a rendelkezés nem volt összhangban az ILO 95. sz. Egyezményének 14. cikkével, amelynek alapján a munkáltatónak legalább fel kell hívnia hitelt érdemlően bizonyítható formában a munkavállaló figyelmét a havi elszámolás kérésének lehetőségére. Az új tervezet ennek eleget tesz. Az eredeti Javaslat 156. alapján az előlegnyújtásból eredő követelésre vonatkozó szabályokat kell megfelelően alkalmazni, ha a munkavállaló az elszámolt munkabérnél magasabb összegű munkabérben részesült. Az ilyen, esetleg valóban túlfizetett munkabér nem vonható le azonban automatikusan, előlegként a munkavállaló munkabéréből, mivel ez a megoldás nincs összhangban az ILO 95. sz. egyezményének 6. cikkével, amely szerint tilos korlátozni a munkavállalónak a munkabér feletti rendelkezési jogát. Az új tervezet változatlanul tartalmazza a kifogásolt rendelkezést. Kártérítési felelősség A Javaslatnak a munkáltató kártérítési felelősségére vonatkozó II. rész 9. fejezete a munkáltató kártérítési felelősségét az ellenőrzési körébe eső körülmények által okozott károk megtérítésére korlátozza. Ez a megoldás nincs összhangban az ILO-nak Magyarország által ratifikált 17. és 42. sz. egyezményeivel, amelyek a munkavállalók kártalanításáról rendelkeznek. Az új tervezet változatlanul tartalmazza a kifogásolt rendelkezést. Üzemi tanács A Javaslat III. rész 2. fejezete nem biztosít az üzemi tanácsi tagok számára munkajogi védelmet. Ezt az ILO 135. sz. egyezménye, de a tájékoztatásra és konzultációra vonatkozó valamennyi EU irányelv is előírja. Nem tartalmaz fizetett képzési lehetőséget a Javaslat az üzemi tanácsi tagok számára. Ezt az ILO-nak a fizetett tanulmányi szabadságról szóló, s Magyarország által ratifikált 140. sz. egyezménye a munkavállalók munkahelyi képviselői számára előírja. 7
8 A Javaslat a az üzemi tanács feladatává teszi a munkaviszonyra vonatkozó szabályok megtartásának figyelemmel kísérését. Ez klasszikus szakszervezeti feladat, így a Javaslat megsérti az ILO 135. sz. egyezményének 5. cikkét, amely nem engedi meg az üzemi tanács felhasználását a szakszervezetek gyengítésére. A Javaslat a kollektív szerződés hatályának, valamint kollektív szerződés kötésére jogosult szakszervezet hiányában kollektívszerződés-kötési joggal ruházza fel az üzemi tanácsokat. Ez a szabály versenyhelyzetbe hozza a munkahelyeken az üzemi tanácsot a szakszervezetekkel, amelyet az ILO 135. egyezményének 5. cikke tilt. Az új tervezet változatlanul tartalmazza a kifogásolt rendelkezéseket. Munkaidő-kedvezmény Az eredeti Javaslatnak a szakszervezetekről szóló III. rész 3. fejezete nem biztosított munkaidő-kedvezményt a szakszervezeti tisztségviselők számára. Ez ellentétes az ILO 135. egyezményének 2. cikkével, amely olyan mértékű kedvezmény biztosítását írja elő, amely a munkavállalók képviselői számára lehetővé teszi feladataik gyors és hatékony elvégzését. Az új tervezet biztosít munkaidő-kedvezményt, azonban kérdéses, hogy annak mértéke a munkavállalók képviselői számára lehetővé teszi-e feladataik gyors és hatékony elvégzését. Továbbra sem tartalmaz fizetett képzési lehetőséget a tervezet a szakszervezeti tagok számára. Ezt az ILO-nak a fizetett tanulmányi szabadságról szóló, s Magyarország által ratifikált 140. sz. egyezménye a munkavállalók munkahelyi képviselői számára előírja. A tervezet tehát továbbra sem felel meg az ILO egyezményben foglaltaknak. Munkajogi védelem Az eredeti Javaslatnak a szakszervezetekről szóló III. rész 3. fejezete nem biztosított munkajogi védelmet a szakszervezeti tisztségviselők számára. A munkavállalók üzemi képviselőinek védelméről és kedvezményeiről szóló 135. sz. ILO Egyezmény a szervezkedési jogokat veszélyeztető minden megkülönböztetés elleni védelem nyújtásának jegyében előírja, hogy a munkavállalók üzemi képviselőit (köztük a szakszervezeti tisztségviselőket) hatékony védelemben kell részesíteni minden olyan hátrányos intézkedés ellen (beleértve a felmondást is), amelynek indoka az érintett munkavállaló üzemi képviselői minősége vagy ilyen jellegű tevékenysége, szakszervezeti tagsága vagy részvétele a szakszervezet tevékenységében. A 143. sz. ILO Ajánlás szerint a munkavállalók képviselőinek megfelelő védelemben kell részesülniük bármely, velük szemben alkalmazott hátrányos tartalmú cselekedettel szemben, beleértve a felmondást is, amely a szakszervezeti tevékenységben való részvételükön alapszik. Kérdéses, hogy az új tervezet munkajogi védelemre vonatkozó rendelkezései hatékony védelmet biztosítanak-e a szakszervezeti tisztségviselőknek, így az is, hogy eleget tesz-e a tervezet a 135. sz. Egyezménynek. A választott megoldás előidézheti az ILO 87. és 98. sz. Egyezményének megsértését is, mivel a munkajogi védelem 10%-os szervezettségi szinthez kötése a szervezkedési szabadság sérelmével járhat. 8
9 Kollektív szerződés Az eredeti Javaslat a szerint a kollektív szerződés hatálya a jogutód munkáltatónál legfeljebb egy évig marad fenn. A 2001/23 EK irányelvben ez csak a minimum, a főszabály ezzel szemben a kollektív szerződésnek az alkalmazása annak lejártáig. A Javaslat így a kollektív szerződésben biztosított magasabb védelmi szint lerontását javasolja. A kollektív szerződések támogatására Magyarország az ILO 87. és 154. sz. egyezményének, valamint az Európai Szociális Karta 5. cikkének ratifikálásával is kötelezettséget vállalt. Az új tervezet változatlanul tartalmazza a kifogásolt rendelkezést. Az eredeti Javaslat a alapvetően a felekre bízta a kollektív szerződés megkötéséhez szükséges partnerek kiválasztását. Ezzel lehetővé vált volna az egyes szakszervezetek közti önkényes megkülönböztetés. A szakszervezeti jogok csorbításának köszönhetően lehetővé vált volna, hogy a munkáltató egyes érdekképviseleteket ellehetetlenítsen, míg a neki tetsző, vagy akár a közrehatásával létrehozott, tőle függő szakszervezetek működését erősítse a neki kedvező kollektív szerződés létrehozása érdekében. Így közvetve a szervezkedési szabadság sérelme valósulhatott volna meg, amely nemzetközi kötelezettségvállalásokkal ellentétes (ld. ILO 87., 98. Egyezmény). Az új tervezetben a kollektív szerződéses partner kiválasztásának lehetősége már nem szerepel, a 10 %-os szervezettséget elérő szakszervezetek együttesen jogosultak kollektív szerződést kötni. Továbbra is sérti azonban a tervezet a kollektív tárgyalások előmozdításáról szóló 154. ILO Egyezményt is. Nem tesz eleget az egyezmény 3. cikkében foglaltaknak, amely előírja, hogy az üzemi képviselők léte nem használható fel az érintett munkavállalói szervezetek helyzetének gyengítésére. Ellentétes az egyezmény 5. cikkében foglaltakkal, amely szerint a kollektív tárgyalások elősegítésére a nemzeti körülményeknek megfelelő intézkedéseket kell tenni, többek közt azzal a céllal, hogy az egyezmény alá tartozó tevékenységi ágakban működő valamennyi munkaadó és munkavállalói csoport lehetőséget kapjon a kollektív tárgyalások folytatására, elősegítse a munkaadói és munkavállalói szervezetek közötti konzultáció szabályainak kialakítását, illetve a kollektív tárgyalások folytatását ne gátolhassa az alkalmazandó eljárási szabályok hiánya, vagy azok elégtelen vagy nem megfelelő volta. Végül sérülhet az egyezmény 8. cikke, miszerint a kollektív tárgyalások elősegítésére szolgáló intézkedések nem hozhatók meg, vagy nem alkalmazhatók oly módon, hogy azok gátolják a kollektív tárgyalások szabadságát. 2. Az Európai Unió jogába ütköző rendelkezések Az új tervezet többnyire nem küszöböli ki az eredeti szöveg azon hiányosságait, amelyet az Európai Unió jogának való meg nem felelés okán korábban jeleztünk. Munkáltató személyében bekövetkező változás A szabályozás továbbra sem felel meg a vonatkozó (2001/23/EK) irányelvnek: Az irányelv 3. cikk első bekezdéséből következne, hogy az átvétel időpontjában fennálló munkaviszonyból származó jogok és kötelezettségek változatlanul szállnak át az átadóról az átvevő munkáltatóra, azaz ezek a jogok és kötelezettségek a jogutódlás miatt nem módosíthatók. Ezt az új tervezet sem hangsúlyozza. 9
10 A munkáltató tájékoztatási kötelezettsége esetében megkérdőjelezhető, hogy az üzemi tanácsnak van-e egyáltalán a tájékoztatáshoz joga, teljes egészében hiányzik a konzultációs jogra való hivatkozás és annak szabályozása az EU irányelvének 7. cikkével összhangban. A hatályos Mt. a tájékoztatás és konzultáció jogát munkáltatói jogutódlás esetében elsődlegesen a munkáltatónál képviselettel rendelkező szakszervezetek számára biztosítja. A Javaslat e jogot átadja az üzemi tanácsoknak, üzemi tanács hiányában automatikusan az érintett munkavállalók képviselőire ruházza ezeket a jogokat, függetlenül attól, hogy működik-e szakszervezet az adott munkáltatónál. Az EU irányelv 2. cikk c) pontja a munkavállalók képviselői alatt a tagállam jogában, illetve gyakorlatában ilyennek minősülő képviselőket tekinti. A magyar jogban és gyakorlatban pedig a munkavállalók képviselői elsődlegesen a szakszervezetek, bizonyos körben (a részvételi jogok körében) pedig az üzemi tanácsok. Ezért e jog is elsősorban a szakszervezeteket illetné meg, ennek hiányában az üzemi tanácsot, s csak e kettő hiányában az érintett munkavállalók képviselőit. Az a rendelkezés, amely üzemi tanácsok hiányában helyből kihagyja a szakszervezeteket, ezért ellentétes az irányelv céljával és rendelkezéseivel. Úgyszintén a szakszervezetek háttérbe szorítását jelzi, hogy az új tervezet az értelmező rendelkezésekben a munkavállalói képviselők közt a szakszervezeti tisztségviselőket fel sem sorolja. Álláspontunk szerint nincs összhangban az EU irányelvvel a tájékoztatásra előírt időtartam mértékének (15 nap) meghatározása sem. Az irányelv 4. cikk (2) bekezdése azt írja elő, hogy a munkáltató felelősségét kell megállapítani, ha a munkavállaló jogutódlás esetén azért kénytelen megszüntetni a munkaviszonyát, mert a rá irányadó új munkafeltételek lényeges és hátrányos megváltozása miatt a munkaviszony fenntartása számára aránytalan sérelemmel járna. Ennek az új tervezet sem tesz eleget. Határozott időtartamú munkaviszony A Javaslat nem tartalmazza a hatályos Mt. azon rendelkezését, miszerint a határozott idejű munkaviszonyt határozatlan időtartamúnak kell tekinteni, ha a határozott időtartamú munkaviszony azonos felek közötti ismételt létesítésére, illetve meghosszabbítására az ahhoz fűződő munkáltatói jogos érdek fennállása nélkül kerül sor és a megállapodás megkötése a munkavállaló jogos érdekének csorbítására irányul. A Javaslat ezt a védelmet a határozott idejű munkaviszony hat hónapon belüli ismételt létesítésére vagy meghosszabbítására szűkíti le. A hatályos Mt. rendelkezése az EU 1999/70/EK irányelv alapján került be az Mt.-be. Álláspontunk szerint ennek a szabálynak az elhagyása ellentétes volna az irányelv mellékletét képező szociális partneri megállapodás 5. cikkével, amely cikk csak a szociális partnerekkel való konzultáció után engedi meg a választást a különböző védelmi rendelkezések közül. A magyar jogalkotó tehát a szociális partnerekkel való konzultáció nélkül nem választhat az irányelvben szereplő védelmi lehetőségek közül. Sérti a Javaslat továbbá az irányelv mellékletének 8. szakasz 3. pontját is, amely szerint ez a megállapodás nem lehet hivatkozási alap a munkavállalók már meglévő védelmi szintjének lerontására. A Javaslat pedig éppen ennek a védelmi szintnek a lerontását tartalmazza. 10
11 A munkáltató tájékoztatási kötelezettsége A munkaszerződés megkötését követően a munkavállalónak adott tájékoztatás szabályozásánál az eredeti Javaslat a nem felelt meg a 91/533/EGK irányelv rendelkezéseinek, így nem tett eleget teljes mértékben a 2. cikk i)-j) pontjában foglaltaknak (irányadó munkahét időtartama, kollektív szerződést kötő felekről való tájékoztatás), valamint a 2. cikk 2. bekezdés a) pontnak (a munkaszerződést kötő felek személyes adatai). Az új tervezet e hiányosságot csak részben pótolja, a szöveg kiegészült azzal, hogy a munkáltató megnevezésének, lényeges adatainak változásáról a munkavállalót a változást követő tizenöt napon belül írásban tájékoztatni kell. Kiküldött munkavállalók Továbbra is hiányzik a Javaslatból a kiküldött munkavállalókra vonatkozó 96/71/EK irányelv alapján szükséges szabályozás. A felmondási tilalmak Az eredeti Javaslat nem felelt meg a szülői szabadságról szóló irányelvnek, mivel lehetővé tette a felmondás közlését a várandósság, szülési szabadság, a gyermek gondozása céljára kapott fizetés nélküli szabadság tartama alatt. Az új tervezet szerint ezen időtartamok alatt a munkavállalót felmondási védelem illeti meg. A tervezet azonban továbbra is ellentétes lehet a szülői szabadságról szóló, felülvizsgált 2010/18/EU irányelvvel: Az irányelv többek közt hangsúlyozza: a férfiakat ösztönözni kell, hogy a családi kötelezettségekből egyenlő részt vállaljanak, a szülői szabadságot úgy kell biztosítani, hogy annak egy része a szülők közt át nem ruházható legyen, biztosítani kell a munkavállaló visszatérését korábbi munkahelyére, biztosítani kell, hogy a visszatérő szülő kérhesse munkaideje, munkarendje megváltoztatását, védelmet kell biztosítani a szülői szabadságot igénybe vevő vagy kérelmező munkavállalókkal szembeni kedvezőtlenebb bánásmód vagy a munkavállalók elbocsátása ellen stb. Mindezen követelményeknek a tervezet nem tesz eleget maradéktalanul (pl. nem biztosítja kifejezetten a korábbi munkahelyre visszatérést, a részmunkaidő kikötését csak a gyermek hároméves koráig biztosítja, a férfiakat nem ösztönzi a családi szerepvállalásra stb. Csoportos létszámcsökkentés A konzultációs kötelezettség körében a konzultációra jogosult felek felsorolása során a szakszervezetek kimaradnak, azaz az új tervezet sem tekinti e szempontból a munkavállalók képviselőinek a szakszervezeteket, ami sérti az erre vonatkozó 98/59/EK irányelv rendelkezését is (hasonlóan a munkáltatói jogutódlásnál írtakhoz). Egyik tervezet sem orvosolja azokat a hiányosságokat, amelyeket a hatályos Mt. is tartalmaz: elsősorban a munkavállalók képviselőinek tájékoztatására és a velük való konzultáció időtartamának túl sematikus és általánosságban is rövid volta miatt. Ez az időtartam jelenleg sincs összhangban a csoportos létszámleépítésre vonatkozó EU irányelvvel, amely megfelelő időt kíván meg ezekre, s a munkaviszony próbaidő alatti megszüntetése szintén nincs rendezve a szabályozásban. 11
12 Munkaidő szabályozása Továbbra sincs összhangban a munkaidő-szervezésről szóló 2003/88/EK irányelvvel a munkavállaló beosztása szerinti heti munkaidejének szabályozása, mivel a tervezet differenciál a beszámítás körében az egyes rendkívüli munkaidők között. Ellentétes az irányelvvel a többműszakos, a megszakítás nélküli munkarend fogalma, a munkaidőkeretre, a napi, illetve heti pihenőidőre vonatkozó szabályozás is. A tervezet továbbra is lehetővé teszi munkaidőkeret hiányában a munkaidő beosztását úgy, hogy a heti munkaidőt a munkáltató által meghatározott ún. elszámolási időszak alatt kelljen teljesíteni. Ez a szabály véleményünk szerint a munkaidőkeret szabályainak kijátszása, amely nincs összhangban a munkaidő-szervezésről szóló 2003/88/EK irányelvvel. Szabadság kiadása A szabadság kiadásának szabályozása továbbra sincs összhangban az EU munkaidő irányelvével (2003/88/EK), ami négy hét szabadság biztosítását írja elő. A tervezet által javasolt szabályozás nem garantálja a munkavállaló számára a 28 naptári nap mértékű rendes szabadságot. Üzemi tanács és szakszervezet konzultációs joga Az eredeti Javaslat a szerint a munkáltató nem köteles tájékoztatást adni vagy konzultációt kezdeményezni abban az esetben, ha ez olyan tény, adat, információ nyilvánosságra kerülésével járhat, amely a munkáltató jogos gazdasági érdekei, illetve működését veszélyeztetné. Ez nem felel meg az Európai Közösség munkavállalóinak tájékoztatása és a velük folytatott konzultáció általános keretének létrehozásáról szóló 2002/14/EK irányelvnek, mely a Javaslathoz képest szűkebben határozza meg az eltérési lehetőséget. Sérti továbbá az irányelvnek azt a szabályát, amely nem engedi meg a már adott védelmi szint lerontását az irányelvre hivatkozással. A Javaslat rendkívül rövid időt állapít meg a tájékoztatásra és konzultációra (hét nap), ami ugyan minimum, de ez a szövegezés alapján, a gyakorlatban maximumként érthető és alkalmazható, emiatt is ellentétes az irányelvvel. A Javaslat III. rész 3. fejezete nem biztosít a szakszervezetek részére olyan tájékoztatáshoz és konzultációhoz való jogot, ami a munkáltatót kötelezné. A Javaslat az EU ilyen tárgyú irányelveiben meghatározott valamennyi tájékoztatási és konzultációs jogot az üzemi tanácsok részére tart fenn. Ez a megoldás álláspontunk szerint sérti az európai jogot, hiszen az a munkavállalók képviselőinek meghatározását e jogok szempontjából a tagállamokra bízza, de azok jogával és gyakorlatával összhangban. Magyarországon a munkahelyi szinten több mint 20 éve duális munkavállalói képviselet van a jog és a gyakorlat szerint is, ennek megfelelően e tájékoztatási és konzultációs jogokat is biztosítani kell mindkét típusú munkavállalói képviselet számára, de legalábbis valamilyen elv mentén azokat el kell osztani. Az a megoldás, amelyet a Javaslat választott, ennek megfelelően ellentétes az európai joggal. A korábban is kifogásolt rendelkezések nem változtak, így a tervezet továbbra is ellentétes az EU joggal. 12
13 IV. Egyéb lényeges változások Az új tervezet az eredeti szöveghez képest főképp pontosításokat tartalmaz. Az eredeti tervezethez képest a főbb tartalmi módosítások az alábbiak: Kikerül a tervezetből a munkavállalóhoz hasonló jogállású személy fogalma és az ehhez kapcsolódó szabályozás. Az egyenlő bánásmód követelményét a tervezet kibővíti, kiemelve, hogy azt a munka díjazásával kapcsolatban is érvényesíteni kell; kifejti a munka egyenlő értékének meghatározásánál irányadó szempontokat is. Kikerül a tervezetből, hogy a jognyilatkozat ráutaló magatartással is kifejezésre juttatható. Kikerül a tervezetből, hogy a munkavállaló egyes jognyilatkozatokat (pl. munkaviszony megszüntetése) csak személyesen tehet meg, így főszabály szerint nevében meghatalmazott is eljárhat. A megállapodás egy példányát a munkáltató köteles a munkavállalónak átadni. A határidőkre vonatkozó rendelkezéseket a tervezet pontosítja. A munkaviszony megszüntetésére irányuló jognyilatkozat érvénytelensége esetén a munkaviszony jogellenes megszüntetésének jogkövetkezményeit is megfelelően alkalmazni kell. A munkáltató személyében bekövetkező változás szabályai annyiban változnak az eredeti tervezethez képest, hogy a munkavállaló felmondási joga (amelyet arra alapozott, hogy munkáltató személyében bekövetkezett változás miatt a rá irányadó munkafeltételek lényeges és hátrányos megváltozása következtében a munkaviszony fenntartása számára lehetetlenné válna vagy aránytalan sérelemmel járna) szűkül, mivel a felmondás jogát csak a munkáltató személyében bekövetkezett változás időpontját követő harminc napon belül gyakorolhatja (ilyen esetben számára azok a juttatások járnak, amelyek munkáltató felmondás esetén járnának). Pozitívum, hogy a munkáltató személyében bekövetkező változás szabályaitól az eredeti tervezet szerint nem lehetett eltérni, az új szöveg szerint viszont kollektív szerződés a munkavállaló javára eltérhet. A munkaszerződés tartalmi elemeinek meghatározásánál az új tervezet megszüntette az eredeti szövegben szereplő pontatlan rendelkezést, miszerint ha a munkavégzés helyét nem határozzák meg a munkaszerződésben, a munkavégzés helye az a hely, ahol a munkaszerződést megkötötték. Ehelyett a munkavégzési hely az a hely lesz, ahol a munkavállaló munkáját szokásosan végzi. A munkáltató írásbeli tájékoztatási kötelezettsége azzal egészül ki, hogy a munkabérről való elszámolás módjáról is tájékoztatni kell a munkavállalót. Ezen kívül a munkáltató megnevezésének, lényeges adatainak, továbbá tájékoztatásban meghatározottak változásáról a munkavállalót a változást követő tizenöt napon belül írásban tájékoztatni kell. Ez az eredeti tervezetben nem szerepelt. 13
14 A munkáltató alapvető kötelezettségei kibővülnek azzal, hogy a fogyatékossággal élő személy foglalkoztatása során gondoskodni kell az ésszerű alkalmazkodás feltételeinek biztosításáról. Az éjszakai munkát végző munkavállaló fogalmába tartozik az a munkavállaló is, aki rendszeresen éjszakai munkát végez (az eredeti tervezet szerint csak az a munkavállaló tartozna ide, aki várhatóan az éves munkaidejének legalább egynegyedében éjszakai munkát végez). A munkavállaló főkötelezettségei kibővülnek. A munkavállaló köteles a tervezet szerint munkatársaival együttműködni. A munkavállaló a munkáltató előzetes hozzájárulása nélkül harmadik személytől díjazást a munkaviszonyban végzett tevékenységére tekintettel nem fogadhat el, vagy nem köthet ki. A munkavállalót munkaszerződés vagy munkaviszonyra vonatkozó szabály alapján megillető munkabért csökkenteni nem lehet arra tekintettel, hogy a munkavállaló a munkáltató előzetes hozzájárulásával ilyen díjazásban részesült. Ilyen díjazásnak minősül minden olyan vagyoni értékű szolgáltatás, amelyet harmadik személy a munkáltatót megillető szolgáltatáson felül a munkavállalónak nyújt. Bekerül a tervezetbe, hogy a munkavállaló a munkaszerződéstől eltérő foglalkoztatás esetén az ellátott munkakörre előírt, de legalább a munkaszerződése szerinti alapérre jogosult. Az utasítás teljesítésének megtagadásához vezető okok sora szűkül: a munkavállaló nem köteles megtagadni az utasítást, ha az más személy életét, testi épségét veszélyeztetné, a megtagadás csak a más személy egészségét, illetve a környezetet veszélyeztető utasításokkal szemben kötelező. A munkavégzési kötelezettség alóli mentesülésre jogosító időtartamok köre bővül. Fennmarad a szoptatási munkaidő-kedvezmény (melyet az eredeti tervezet nem tartalmazott), mentesül továbbá a munkavállaló munkavégzési kötelezettsége alól általános iskolai tanulmányok folytatása esetén, a képzésben való részvételhez szükséges időre, illetve a különös méltánylást érdemlő személyi, családi vagy elháríthatatlan ok miatt indokolt távollét esetében. Ez az eredetihez képest előrelépés. A munkaviszonyból származó kötelezettség vétkes megszegése esetére alkalmazható hátrányos jogkövetkezmények szabályozása szintén kedvezőbb: a vagyoni hátrányt megállapító jogkövetkezmény összességében nem haladhatja meg a munkavállaló a jogkövetkezmény megállapításakor irányadó egy havi alapbére összegét (az eredetiben hathavi alapbér szerepelt). Hátrányos jogkövetkezmény nem állapítható meg olyan kötelezettségszegés miatt, amelyet a munkáltató a munkaviszony megszüntetésének indokaként is megjelöl (kétszeres értékelés tilalma). A munkavállaló alapbérét a munkáltató nem egyoldalúan módosítja a gyermek gondozása miatt kapott fizetés nélküli szabadság lejártával, hanem a munkabér módosítására ajánlatot tesz. Bővül az okok köre: ajánlatot kell tenni a szülési szabadság, a gyermeke harmadik életéve betöltéséig, valamint a gyermek személyes gondozása érdekében, a hozzátartozó ápolására, az önkéntes tartalékos katonai szolgálat tartamára biztosított fizetés nélküli szabadság megszűnését követően. Pontosítja a tervezet a munkaviszony megszűnésének körét: a munkaviszony megszűnik, ha a munkáltató személyében bekövetkező változás esetén a gazdasági egységet átvevő munkáltató nem az Mt. hatálya alá tartozik. Ez esetben az átadó legkésőbb a munkaviszony megszűnését 14
15 megelőzően tizenöt nappal köteles az érintett munkavállalót írásban tájékoztatni a megszűnés időpontjáról vagy tervezett időpontjáról és a megszűnés indokáról. A rendes felmondás megjelölés helyett a tervezet a felmondás megjelölést használja. A munkaviszony megszüntetésekor a bizonyítási teher a hatályos törvény szerinti formában marad fenn (bővebben ld. I.2. pont). A felmondási tilalmak részben megmaradnak a tervezet szerint. Így a munkáltató felmondással nem szüntetheti meg a munkaviszonyt a várandósság, a szülési szabadság, továbbá a gyermek gondozása céljából igénybe vett fizetés nélküli szabadság (a gyermek harmadik életévéig) tartama alatt. Várandósság esetében feltétel, hogy a várandósság tényéről a munkavállaló a munkáltatót a felmondás közlését megelőzően tájékoztassa. A gyermek gondozása céljából kapott fizetés nélküli szabadság esetében a védelem az anyát illeti meg, ha a fizetés nélküli szabadságot mindkét szülő igénybe veszi. Az anyát a gyermek hároméves koráig abban az esetben is megilleti a védelem, ha nem veszi igénybe a szülési vagy a fizetés nélküli szabadságot. A munkáltató személyében bekövetkező változás is szolgálhat a munkáltató felmondásának indokául, de kizárólagos oka nem lehet. A tervezet szabályozza a védett kor intézményét (bővebben ld. I.3. pont). A felmondási idő szabályozása a felmondási tilalmak változásához igazodóan módosul. Új szabály, hogy végkielégítés illeti meg a munkavállalót munkáltatói jogutódlás esetén is, ha az átvevő munkáltató nem az Mt. hatálya alá tartozik. Az eredeti tervezetben is szerepelt, hogy a végkielégítésre való jogosultság szempontjából nem kell figyelembe venni azt az egybefüggően legalább harminc napot meghaladó tartamot, amelyre a munkavállalót munkabér nem illette meg, a gyermek gondozása céljából kapott fizetés nélküli szabadság időtartamát. Az új tervezet szerint figyelembe kell venni a szülési szabadság tartamát is. A munkavállaló a munkaviszony megszüntetésekor, megszűnésekor csak abban az esetben kérhet írásos értékelést a munkáltatótól, ha a munkaviszony legalább egy évig fennállt. Az értékelés valótlan ténymegállapításainak megsemmisítését vagy módosítását a munkavállaló bíróságtól kérheti. A munkaviszony jogellenes megszüntetésének jogkövetkezményeinek szabályozása jelentősen változik. Az eredeti szerint a munkáltató köteles megtéríteni a munkaviszony jogellenes megszüntetésével összefüggésben okozott kárt, a kártérítés összege a bíróság mérlegelésétől függően legfeljebb a munkavállaló 18 havi távolléti díjának megfelelő összeg lehetett volna. Ez annyiban változik, hogy a tervezet csak a munkaviszony körében elmaradt jövedelem címén igényelt kártérítés mértékét maximálja, az nem haladhatja meg a munkavállaló tizenkét havi távolléti díjának összegét. A munkavállaló ezen túlmenően jogosult a végkielégítés összegére, ha munkaviszonya jogellenesen nem felmondással szűnt meg vagy munkaviszonya megszűnésekor nem részesült végkielégítésben. 15
16 A felmondási tilalmak szabályozásához igazodva bővül azon körülmények sora, amelyek fennállása esetén a munkavállaló kérheti a munkaviszony helyreállítását: a bíróság a munkaviszonyt helyreállítja, ha a munkaviszony megszüntetése az egyenlő bánásmód követelményébe, felmondási tilalmat, választott szakszervezeti tisztségviselő munkajogi védelmét biztosító rendelkezésekbe ütközött, a munkavállaló a munkaviszony megszüntetésekor munkavállalói képviselő volt, vagy ha a munkavállaló a munkaviszony közös megegyezéssel történő megszüntetését vagy erre irányuló saját jognyilatkozatát sikerrel támadta meg. Ha a munkavállaló szünteti meg jogellenesen a munkaviszonyt, a munkáltató által követelhető kártérítés összege is legfeljebb 12 havi távolléti díjnak megfelelő össze (az eredeti tervezet a kártérítés összegét nem maximálta). Kollektív szerződés a munkavállaló javára eltérhet a munkavállaló értékelését, illetve a munkaviszony helyreállítását szabályozó rendelkezésektől is. Az éjszakai munka definíciójából kikerül, hogy a 22 és 6 óra közti munkavégzés csak akkor minősül éjszakai munkának, ha a munkavégzés tartama az egy órát meghaladja. Bekerül a tervezetbe, hogy munkaviszonyra vonatkozó szabály vagy a felek megállapodása az általános teljes napi munkaidőnél rövidebb teljes napi munkaidőt is megállapíthat. A munkaidő-keret szabályozása érdemben nem változik. Szűkíti a tervezet a kötetlen munkarend megállapításának lehetőségét, arra csak a munkakör sajátos jellegére tekintettel van mód. Bővül a vasárnapi munkavégzés eseteinek köre, vasárnapra rendes munkaidő beosztható társadalmi közszükségletet kielégítő, vagy külföldre történő szolgáltatás nyújtásához a szolgáltatás jellegéből eredően e napon szükséges munkavégzés esetén, illetve külföldön történő munkavégzés során is. A munkaközi szünet szabályozása egyrészt kedvezőbb, mivel bekerül a tervezetbe, hogy a munkaközi szünetet a munkavégzés megszakításával, legalább három, legfeljebb hat óra munkavégzést követően kell kiadni, valamint hogy ha több részletben adják ki, (15 helyett) legalább húsz percet elérő részletre van lehetőség. Ugyanakkor a munkaközi szünet minimuma az eredeti szövegben szereplő 30 perc helyett a hatályos Mt.-nek megfelelő szintre, 20 percre csökken. Pozitívum, hogy kollektív szerződésben nem lehet általános jelleggel 8 óra napi pihenőidőt előírni. (Lehetséges viszont az osztott munkaidőben, a megszakítás nélküli, a több műszakos, az idényjellegű tevékenység keretében, valamint a készenléti jellegű munkakörben, kollektív szerződés nélkül is, ez az eredeti szövegben is szerepelt.) Kedvezőtlen változás, hogy a megszakítás nélküli, a több műszakos vagy az idényjellegű tevékenység keretében foglalkoztatott munkavállaló esetében nem kötelező a munkavállaló számára hat munkanapot követően egy heti pihenőnapot beosztani. Egyenlőtlen munkaidőbeosztás esetén a munkavállalónak hetenként legalább negyven órát kitevő és egy naptári napot magába foglaló megszakítás nélküli heti pihenőidő is biztosítható, ennek azonban nem kell a vasárnapot is magában foglalnia. 16
17 A rendkívüli munkaidő törvény szerinti maximuma évi 250 óra (kollektív szerződésben 300 óra). Készenlétet akkor is el lehet rendelni a heti pihenőidőre, ha a megelőző 168 órában a munkavállaló készenlétet teljesített (havi 4 alkalommal). A munka- és pihenőidőre vonatkozó eltérő szabályokat a várandósság megállapításától a gyermek hároméves koráig, a gyermekét egyedül nevelő munkavállaló esetén gyermeke hároméves koráig (mindkettőnél egyéves kor helyett), vagy a munkaviszonyra vonatkozó szabályban meghatározott egészségkárosító kockázat fennállásakor kell alkalmazni. Az ilyen munkavállalónak ügyelet nem rendelhető el. Bővül azon időtartamok sora, amelyet a szabadság szempontjából figyelembe kell venni. Így jár szabadság az alábbi, munkában nem töltött időtartamokra is: a munkaidő-beosztás alapján történő munkavégzési kötelezettség alóli mentesülés, a naptári évenként harminc napot meg nem haladó keresőképtelenség, szoptatási munkaidő-kedvezmény, általános iskolai tanulmányok folytatása esetén a képzésben való részvételhez szükséges idő, a különös méltánylást érdemlő személyi, családi vagy elháríthatatlan ok miatt indokolt távollét, továbbá a munkaviszonyra vonatkozó szabályban meghatározott tartam. A szabadságot megváltani nem lehet, csak a munkaviszony megszűnésekor. A szabadság egynegyede csak kollektív szerződés alapján vihető át az esedékességet követő év március 31-ig. Azonban kedvezőtlen, hogy a felek megállapodása alapján a szabadság (az alapszabadság és az életkor alapján járó pótszabadság) egyharmadát az esedékesség évét követő év végéig adja ki a munkáltató. A szülési szabadság jár az örökbefogadó nőnek is. Pozitívum, hogy az apának gyermeke születése esetén 5 munkanap pótszabadság jár (az előző változat szerint fizetés nélküli szabadság járt volna). Új rendelkezés, hogy a munkavállaló a fizetés nélküli szabadság igénybevételét legalább tizenöt nappal korábban írásban bejelenti. A fizetés nélküli szabadság a munkavállaló által megjelölt időpontban, de legkorábban a szabadság megszüntetésére irányuló jognyilatkozat közlésétől számított harmincadik napon szűnik meg. Kedvező, hogy kollektív szerződésben az előzőnél több kérdésben is el lehet térni a munkavállaló javára, így például a munkaközi szünet a munkaidő része lehet, de az egyes fogalmakra vonatkozó szabályoktól (pl. munkaidő, munkanap) is kollektív szerződés munkavállaló javára eltérhet. A kizárólag teljesítménybérrel díjazott munkavállalók esetében a tervezet meghatározza a garantált bér minimális összegét, ez az alapbér felének megfelelő összeg. Vasárnapi pótlék továbbra sem illeti meg a vasárnap rendes munkaidőben dolgozó munkavállalók zömét, pótlék kizárólag a több műszakos tevékenység keretében, valamint a készenléti jellegű munkakörben jár (az eredeti verzió szerint csak a kizárólag szombaton és vasárnap részmunkaidőben foglalkoztatott munkavállalót nem illette volna meg vasárnapi pótlék). 17
18 Ügyelet esetén, ha a munkavégzés tartama nem mérhető, ötven százalék bérpótlék jár. A felek a bérpótlékok kifizetése helyett a bérpótlékot is magában foglaló alapbért állapíthatnak meg. A felek a munkaszerződésben bérpótlék helyett, készenlét vagy ügyelet esetén a munkavégzés díjazását és a bérpótlékot magában foglaló havi átalányt állapíthatnak meg. A távolléti díjjal fizetett időtartamok köre bővül: távolléti díj illeti meg a munkavállaló nőt a szoptatás első hat hónapjában naponta kétszer egy órára, a kilencedik hónap végéig naponta egy órára, illetve általános iskolai tanulmányok folytatása esetén, a képzésben való részvételhez szükséges időre is, viszont a bíróság vagy hatóság felhívására vagy az eljárásban való személyes részvételhez szükséges időre csak abban az esetben, ha tanúként hallgatják meg. Új elem, hogy a munkavállalót az állásidőre járó béren, valamint a távolléti díjon felül bérpótlék is megilleti, ha a munkavégzés alóli mentesülés tartamára irányadó munkaidőbeosztása alapján bérpótlékra lett volna jogosult. A minimálbér megállapításáról szóló rendelkezésekben megjelenik a Nemzeti Gazdasági és Társadalmi Tanács: A kötelező legkisebb munkabér összegét és hatályát a Nemzeti Gazdasági és Társadalmi Tanácsban folytatott konzultációt követően a Kormány állapítja meg. Felhatalmazást kap továbbá a Kormány, hogy a munkaviszonyra vonatkozó szabályban meghatározott mértéket el nem érő munkabérek vásárlóerejének megőrzéséhez szükséges munkabéremelés elvárt mértékét és a béren kívüli juttatás ennek érdekében figyelembe vehető összegét - a Nemzeti Gazdasági és Társadalmi Tanácsban folytatott konzultációt követően - rendeletben határozza meg. Változik a távolléti díj kiszámítása. A műszakpótlékot és az éjszakai bérpótlékot a távolléti díj kiszámításánál akkor kell figyelembe venni, ha a munkavállaló az irányadó időszakban legalább a beosztás szerinti munkaideje harminc százalékának megfelelő időtartamban műszak-, vagy éjszakai bérpótlékra jogosító időszakban végzett munkát. Az ügyelet és a készenlét tartamára kifizetett bérpótlékot a távolléti díj kiszámításánál akkor kell figyelembe venni, ha a munkáltató a munkavállaló számára az irányadó időszakban átlagosan legalább havi kilencvenhat óra tartamú ügyeletet vagy készenlétet rendelt el. A munkabér utólag való elszámolásának kötelezettségétől a felek megállapodásban eltérhetnek. A munkabér-elszámolásnak olyannak kell lenni, hogy a munkavállaló havi bontásban ellenőrizni tudja az elszámolás helyességét, a levonások jogcímét és összegét. A kizárólag teljesítménybérrel díjazott munkavállaló esetében, ha a részére járó munkabér vagy annak része alapjául szolgáló eredmény csak egy hónapnál hosszabb idő múlva állapítható meg, a munkabért ennek megfelelő időpontjában kell kifizetni, azonban az alapbér felének megfelelő összegű előleget legalább havonta fizetni kell. A munkáltatói kárfelelősség körében új elem, hogy a bíróság a munkáltatót rendkívüli méltánylást érdemlő körülmények alapján a kártérítés alól részben mentesítheti. Ennek során különösen a felek vagyoni helyzetét, a jogsértés súlyát, a kártérítés teljesítésének következményeit értékeli. Kimaradnak a tervezetből az elmaradt munkabér kiszámítására vonatkozó szabályok. (A munkavállalói kárfelelősségről ld. I.8. pont) 18
19 Változik a határozott idejű munkaviszony hat hónapon belüli újabb létesítésének szabályozása: határozott idejű munkaviszony azonos felek között történő hat hónapon belüli meghosszabbítására vagy ismételt létesítésére a munkaszervezéstől független objektív ok fennállása esetén kerülhet sor, és nem sértheti a munkavállaló jogos érdekét (az eredeti szöveg a tágabb munkáltatói jogos érdekhez kötötte volna). A tervezetben szerepel a bedolgozói munkaviszony, az egyszerűsített foglalkoztatásra vagy alkalmi munkára irányuló munkaviszony, valamint a köztulajdonban álló munkáltatóval fennálló munkaviszony speciális szabályozása is, amelyekből főképp az utóbbi kategória aggályos. Köztulajdonban álló munkáltató a közalapítvány, valamint az a gazdasági társaság, amelyben az állam, helyi önkormányzat, a helyi önkormányzat jogi személyiséggel rendelkező társulása, többcélú kistérségi társulás, fejlesztési tanács, kisebbségi önkormányzat, kisebbségi önkormányzat jogi személyiségű társulása, költségvetési szerv vagy közalapítvány külön-külön vagy együttesen számítva többségi befolyással rendelkezik. (Többségi befolyás az a kapcsolat, amelynek alapján a befolyással rendelkező jogi személyben a szavazatok több mint ötven százalékával - közvetlenül vagy a jogi személyben szavazati joggal rendelkező más jogi személy (köztes vállalkozás) szavazati jogán keresztül rendelkezik.) Az ilyen munkavállaló munkabére nem haladhatja meg a külön törvényben meghatározott összeget. Kollektív szerződés vagy a felek megállapodása a felmondási idő törvényes mértékétől, a végkielégítés szabályaitól nem térhet el, rövidebb teljes napi munkaidőt nem állapíthat meg. Eltérő szabályok vonatkoznak az ilyen munkáltatóknál foglalkoztatott vezető állású munkavállalókra, így például a tulajdonosi jogokat gyakorló jogosult meghatározni ezeket a munkaköröket; a vezető állású munkavállaló számára teljesítménykövetelményt, valamint az ahhoz kapcsolódó teljesítménybért vagy egyéb juttatást a tulajdonosi jogokat gyakorló állapíthat meg; versenytilalmi megállapodást a tulajdonosi jogokat gyakorló hozzájárulásával, legfeljebb egy éves időtartamra lehet megkötni, és a versenytilalmi megállapodás szerinti ellenérték a megállapodás tartamára nem haladhatja meg az azonos időszakra járó távolléti díj ötven százalékát. Bekerül a tervezetbe a munkaerő-kölcsönzés, valamint az iskolaszövetkezet és tagja közti munkaviszony szabályozása. A munkáltató által a munkavállaló kérelmére a munkaviszony megszüntetésekor (megszűnésekor) adott írásos értékelés valótlan ténymegállapításainak megsemmisítését vagy módosítását a munkavállaló bíróságtól kérheti, a keresetlevelet a jognyilatkozat közlésétől számított 30 napon belül terjesztheti elő. A munkaviszony közös megegyezéssel történő megszüntetésére vonatkozó megállapodás megtámadása esetén a keresetlevelet a megtámadás eredménytelenségének megállapításától számított harminc napon belül lehet előterjeszteni. Új elemként tisztázza a tervezet, hogy a megtámadás eredménytelen, ha a másik fél annak közlésétől számított tizenöt napon belül nem válaszol, vagy azt nem fogadja el. A keresetlevél benyújtására megállapított határidő elmulasztása miatt igazolással hat hónapig lehet élni. A munkáltató, az üzemi tanács, vagy szakszervezet a tájékoztatásra vagy a konzultációra vonatkozó szabály megszegése miatt öt napon belül fordulhat bírósághoz. A bíróság öt nap helyett tizenöt napon belül, nemperes eljárásban határoz. A bíróság határozata ellen a 19
20 közléstől számított öt napon belül fellebbezésnek van helye. A másodfokú bíróság öt nap helyett tizenöt napon belül határoz. A független munkaügyi vizsgálat szabályozásánál A és B verzió szerepel. Az A változat szerint a tanácsadó jogi szakvizsgával rendelkezik, más lényeges változás nincs. A B verzió szerint tanácsadói megbízást ügyvéd (európai közösségi jogász) vagy ügyvédi iroda (európai közösségi jogász irodája) láthat el ügyvédi megbízási jogviszonyban. Többletfeltétel a Magyar Ügyvédi Kamara által meghatározandó időtartamú joggyakorlat. A tervezet részletesen meghatározza a joggyakorlat számításának feltételeit, igazolásának módját, a munkaügyi tanácsadóként való nyilvántartásba vétel szabályait, az összeférhetetlenség szabályait, egyebekben hasonlók a szabályok. Az értelmező rendelkezéseknél a munkavállalói képviselő fogalmánál elhagyja a tervezet a választott szakszervezeti tisztségviselőt. Meghatározza a tervezet, hogyan kell alkalmazni a törvény szabályait, ha külföldi munkáltató - harmadik személlyel kötött megállapodás alapján a munkavállalót Magyarország területén foglalkoztatja. A hatályba lépésre vonatkozóan a tervezet A és B változatot tartalmaz. Az A változat szerint a törvény hatálybalépéséről külön törvény rendelkezik. A B változat szerint a törvény január 1. napján lép hatályba. Egyes (pontosan meg nem jelölt) rendelkezések július 1. napján lépnek hatályba. A törvényhez kapcsolódó módosító és átmeneti rendelkezésekről külön törvény rendelkezik október 2. Készítette: dr. Schnider Marianna 20

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság